COLOR โชว์ออเดอร์ทะลัก ดันผลงานช่วง 3-5 ปีโตก้าวกระโดด
COLOR มั่นใจแผนรับมือ “โควิด” ดีเยี่ยม โชว์ออเดอร์ธุรกิจผลิตและจำหน่ายทุ่นลอยน้ำรองรับแผงโซลาร์ล้นหลาม ซึ่งคาดจะช่วยผลักดันให้ธุรกิจในช่วง 3-5 ปีข้างหน้าเติบโตอย่างก้าวกระโดด
6 ก.ค. 2564

นายพีรพันธ์ จิวะพรทิพย์ กรรมการผู้จัดการ บริษัท สาลี่ คัลเล่อร์ จำกัด (มหาชน) หรือ COLOR เปิดเผยว่า บริษัทฯมีความพร้อมในการรับมือกับการแพร่ระบาดของเชื้อไวรัสโควิด-19 ด้วยการจัดหาวัคซีนให้กับพนักงานแบบเต็มอัตรา 100%  ดังนั้นขอให้มั่นใจว่าบริษัทฯมีระบบการจัดการที่ดี 
ขณะที่ความคืบหน้าในส่วนของธุรกิจผลิตและจำหน่ายทุ่นลอยน้ำรองรับแผงโซลาร์  Floating Solar  ปัจจุบันมียอดการสั่งซื้อเข้ามาเป็นจำนวนมาก ซึ่งคาดว่าจะเป็นการเสริมแกร่งให้กับธุรกิจในช่วง 3 – 5 ปีข้างหน้า ให้เติบโตอย่างก้าวกระโดด 
 